CELEX: 32019D0814
Language: fi
Date: 2019-05-17 00:00:00
Title: Neuvoston täytäntöönpanopäätös (EU) 2019/814, annettu 17 päivänä toukokuuta 2019, direktiivin 2003/96/EY 19 artiklan mukaisen luvan antamisesta Italialle soveltaa lämmitykseen käytettävään kaasuöljyyn ja nestekaasuun alennettuja verokantoja tietyillä maantieteellisillä alueilla

21.5.2019   
               
               
                  FI
               
               
                  Euroopan unionin virallinen lehti
               
               
                  L 133/20
               
            
         NEUVOSTON TÄYTÄNTÖÖNPANOPÄÄTÖS (EU) 2019/814,
         annettu 17 päivänä toukokuuta 2019,
         direktiivin 2003/96/EY 19 artiklan mukaisen luvan antamisesta Italialle soveltaa lämmitykseen käytettävään kaasuöljyyn ja nestekaasuun alennettuja verokantoja tietyillä maantieteellisillä alueilla
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY (1) ja erityisesti sen 19 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Direktiivin 2003/96/EY 19 artiklan 1 kohdan mukaisesti Italialle on annettu lupa soveltaa tietyillä erityisen epäsuotuisilla maantieteellisillä alueilla lämmitykseen käytettävään kaasuöljyyn ja nestekaasuun alennettuja valmisteverokantoja. Viimeisin lupa on annettu neuvoston täytäntöönpanopäätöksellä 2014/695/EU (2)31 päivään joulukuuta 2018 asti.
                  
               
                     (2)
                  
                  
                     Italian viranomaiset pyysivät 31 päivänä lokakuuta 2018 päivätyllä kirjeellä lupaa soveltaa tietyillä erityisen epäsuotuisilla maantieteellisillä alueilla lämmitykseen käytettävään kaasuöljyyn ja nestekaasuun alennettuja verokantoja jatkamalla päätöksen 2014/695/EU mukaisesti sovellettua käytäntöä eräillä alueilla ennen kyseisen päätöksen voimassaolon päättymistä. Italian viranomaiset pyysivät lupaa 1 päivän tammikuuta 2019 ja 31 päivän joulukuuta 2024 väliseksi ajaksi. Italian viranomaiset toimittivat lisätietoja ja selvennyksiä 14 päivänä joulukuuta 2018.
                  
               
                     (3)
                  
                  
                     Italian alue on hyvin vaihteleva erilaisine maantieteellisine ja ilmasto-olosuhteineen. Alueensa erityispiirteet huomioon ottaen Italia on ottanut käyttöön kaasuöljyyn ja nestekaasuun sovellettavat alennetut verokannat huojentaakseen osittain tiettyjen maantieteellisten alueiden asukkaille koituvia suhteettoman suuria lämmityskustannuksia.
                  
               
                     (4)
                  
                  
                     Verokannan eriyttäminen perustuu objektiivisiin kriteereihin ja sen tavoitteena on saattaa veronalennukseen oikeutettujen alueiden väestö tasa-arvoisempaan asemaan Italian muun väestön kanssa pienentämällä suhteettoman suuria lämmityskustannuksia, jotka johtuvat ankarista ilmasto-olosuhteista tai polttoaineen hankinnan vaikeuksista verrattuna Italian muihin alueisiin.
                  
               
                     (5)
                  
                  
                     Alempia verokantoja sovelletaan maantieteellisillä alueilla, jotka täyttävät jonkin seuraavista vaatimuksista: a) ankarimmat ilmasto-olosuhteet Italian alueella eli 26 päivänä elokuuta 1993 annetussa presidentin asetuksessa nro 412 määriteltyyn vyöhykkeeseen F kuuluvat kunnat (3); b) ankarat ilmasto-olosuhteet yhdistettynä polttoaineen hankinnan vaikeuksiin eli 26 päivänä elokuuta 1993 annetussa presidentin asetuksessa nro 412 määriteltyyn vyöhykkeeseen E kuuluvat kunnat; ja c) maantieteellinen eristyneisyys yhdistettynä polttoaineen hankinnan vaikeuteen ja kalleuteen eli Sardinia ja pienet saaret. Alennettuja verokantoja olisi sovellettava vain siihen asti, kun maakaasuverkko on saatu käyttöön asianomaisissa kunnissa.
                  
               
                     (6)
                  
                  
                     Komissio on tarkastellut pyydettyä toimenpidettä ja todennut, että se ei vääristä kilpailua eikä estä sisämarkkinoiden toimintaa eikä sitä pidetä unionin ympäristö-, energia- eikä liikennepolitiikan vastaisena. Alennettu verokanta olisi yhä sekä kaasuöljyn että nestekaasun osalta korkeampi kuin direktiivissä 2003/96/EY säädetyt EU:n vähimmäisverotasot ja se huojentaisi vain osittain asianomaisilla maantieteellisillä alueilla aiheutuneita lisääntyneitä lämmityskustannuksia.
                  
               
                     (7)
                  
                  
                     Italialle olisi näin ollen annettava direktiivin 2003/96/EY 19 artiklan 2 kohdan mukaisesti lupa soveltaa lämmitykseen käytettävään kaasuöljyyn ja nestekaasuun alennettuja verokantoja tietyillä maantieteellisillä alueilla 31 päivään joulukuuta 2024 asti. Kyseisen säännöksen mukaan kunkin kyseisen artiklan nojalla myönnettävän luvan on oltava ajallisesti tarkkaan rajoitettu.
                  
               
                     (8)
                  
                  
                     Jotta asianomaiset maantieteelliset alueet saisivat riittävän varmuuden, lupa olisi myönnettävä kuudeksi vuodeksi. Jotta ei kuitenkaan estettäisi voimassa olevan säädöskehyksen tulevaa yleistä kehitystä, on aiheellista säätää, että jos neuvosto ottaa perussopimuksen 113 artiklan nojalla käyttöön muutetun energiatuotteita koskevan yleisen verojärjestelmän, johon tämä lupa ei soveltuisi, tämän päätöksen voimassaolon olisi päätyttävä päivänä, jona muutettua järjestelmää koskevien sääntöjen soveltaminen alkaa.
                  
               
                     (9)
                  
                  
                     Sen varmistamiseksi, että toimenpidettä sovellettaisiin keskeytyksettä päätöksellä 2014/695/EU, jonka voimassaolo on päättynyt 31 päivänä joulukuuta 2018, myönnettyyn lupaan soveltaa alennettuja valmisteverokantoja, olisi asianmukaista, että tätä päätöstä sovelletaan 1 päivästä tammikuuta 2019.
                  
               
                     (10)
                  
                  
                     Tämä päätös ei vaikuta valtiontukea koskevien unionin sääntöjen soveltamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Italialle annetaan lupa soveltaa lämmitykseen käytettävään kaasuöljyyn ja nestekaasuun alennettuja verokantoja seuraavilla epäsuotuisilla maantieteellisillä alueilla:
               
                           a)
                        
                        
                           kunnat, jotka kuuluvat 26 päivänä elokuuta 1993 annetussa presidentin asetuksessa nro 412 määriteltyyn ilmastovyöhykkeeseen F;
                        
                     
                           b)
                        
                        
                           kunnat, jotka kuuluvat 26 päivänä elokuuta 1993 annetussa presidentin asetuksessa nro 412 määriteltyyn ilmastovyöhykkeeseen E;
                        
                     
                           c)
                        
                        
                           Sardinian ja pienten saarten, eli kaikkien Italian saarten Sisiliaa lukuun ottamatta, kunnat.
                        
                     
            
               2.   Ylikorvausten välttämiseksi alennus ei saa ylittää asianomaisille alueille koituvia ylimääräisiä lämmityskustannuksia. Erityisesti 1 kohdan c alakohdassa tarkoitettujen alueiden osalta veronalennus ei tämän johdosta saa laskea asianomaisen polttoaineen hintoja alemmaksi kuin Italian mantereella.
            
            
               3.   Alennetun verokannan on oltava direktiivissä 2003/96/EY säädettyjen vaatimusten ja erityisesti kyseisen direktiivin 9 artiklassa säädettyjen vähimmäisverotasojen mukainen.
            
         
         
            2 artikla
            Edellä 1 artiklan 1 kohdan b ja c alakohdassa tarkoitettujen maantieteellisten alueiden oikeus veronalennukseen edellyttää, että asianomaisissa kunnissa ei ole saatavilla maakaasuverkkoa.
         
         
            3 artikla
            Tätä päätöstä sovelletaan 1 päivästä tammikuuta 201931 päivään joulukuuta 2024.
            Jos neuvosto perussopimuksen 113 artiklan nojalla ottaa kuitenkin käyttöön muutetun energiatuotteita koskevan yleisen verojärjestelmän, johon tämän päätöksen 1 artiklassa annettu lupa ei soveltuisi, tämän päätöksen voimassaolo päättyy päivänä, jona kyseistä muutettua järjestelmää koskevien sääntöjen soveltaminen alkaa.
         
         
            4 artikla
            Tämä päätös on osoitettu Italian tasavallalle.
         
         
            Tehty Brysselissä 17 päivänä toukokuuta 2019.
            
               
                  Neuvoston puolesta
               
               
                  Puheenjohtaja
               
               E. O. TEODOROVICI
            
         
         
            (1)  EUVL L 283, 31.10.2003, s. 51.
         
            (2)  Neuvoston täytäntöönpanopäätös 2014/695/EU, annettu 29 päivänä syyskuuta 2014, direktiivin 2003/96/EY 19 artiklan mukaisen luvan antamisesta Italialle soveltaa lämmitykseen käytettävään kaasuöljyyn ja nestekaasuun alennettuja verokantoja tietyillä maantieteellisillä alueilla (EUVL L 291, 7.10.2014, s. 16).
         
            (3)  Elokuun 26 päivänä 1993 annetussa presidentin asetuksessa nro 412 Italian alue jaetaan kuuteen ilmastovyöhykkeeseen (A–F). Luokitus perustuu lämmitystarvelukuun, millä ilmaistaan niiden päivien lukumäärä vuoden aikana, joina ulkolämpötila poikkeaa optimaalisesta 20 °C:n lämpötilasta ja lämmitystä siten tarvitaan.